# Katia Bengana
| Katia Bengana |

|  | Bifa - Jazairafa Wideytafa Geja |

| Katia Bengana |

|  | Bifa - Jazairafa Wideytafa Geja |

| Tuveli icde Izvopa |


Katia Bengana
{{Korikaf kroj|korik=Katia Bengana|evleem=1977-1994|kira=[[Jazaira|Jazairaf]] oldik}}
{{Teliz_toza}}
'''Katia Bengana''' (&nbsp;kobliyisa bak 1977 koe Meftah widava az adjubeyena ba 28/02/1994 koe mila widava&nbsp;) koe winka ke [[Blida]] koe [[Jazaira]] tiyir jotafa oldikya. Nekev xonukadratcera ke islamevaf lugavevik, va ''hijab'' italk vol djukutiskiyir. Radimi inafa xonukera, vanpir leca ke lyumara mu ayikyaf rokeem koe Jazaira.

== Blirizva ==
Tison 17<sup>-dafa</sup>, va tiskira va ''hijab'' italk lakoveban gan alkaf ukeik koe Jazaira titi wideytafa geja kevvewar. Dene olda me klabur da va vil volunt muxar batdume gu ''mutabarridja'' (&nbsp;rietodaf ravlem ke Alkuran sugdalas vas ''nuyukikya''&nbsp;) gan lanyon oldik yotes va lugavevafa rieta zo duvur. <ref>[https://web.archive.org/web/20200227225307/https://www.lematindz.net/news/3005-katia-bengana-une-heroine-un-repere-une-voie.html. Katia Bengana, une héroine, un repère, une voie]</ref>. Konakviele zo xonukadratcer.

== Adjubera ==
Wali 05/01/1994 is 28/02/1994, san-baroya ayikya gan islamevaf lugavevik nope ''rotafa blira'' zo adjubed. <ref name="Zerrouky">Hassane Zerrouky, ''La Nébuleuse islamiste en France et en Algérie'', Éditions n° 1, 2002, 374 p. (ISBN 978-2-84612-320-4, [https://books.google.fr/books?id=UajHUphVgtYC&redir_esc=y]</ref>.

Ba 28/02/1994, Katia Bengana va olda koe Meftah divlanir lize tir vayasik aze do palikya va intafa mona vanlanir. Arte solumama mal olda, toloye jotafe ukeikye tise savsaf vayasik ke olda kadimu alava laizon awid, gison va zelt. Va palikya ke Katia sugdadad numen bantanya mayeson otcer. Katia Bengana bam tir antafa lente toloye megrupenikye. Va sonkera me ugalir viele adjubesik va ervo van ina tuvlardar. <ref name="Zerrouky" /><ref>[http://anglesdevue.canalblog.com/archives/2009/07/15/14399315.htm Katia Bengana assassinée pour l'exemple]</ref>.

Adjubera va Katia Bengana me tir pilkafa zatca. Xonukera ke bata yikya gotiyir tula, i walzera pu ayikyeem ke Jazaira enide sina todon gu vewara va kalvegera va islamevafa vareva, va direfi bali sonkeyed. Weti abic viel abdi Katia Bengana, Amel Zenoune Zouani rokopafa vayasikya <ref>[https://ajouadmemoire.wordpress.com/ce-quils-nous-ont-laisse/amel-zenoune-zouani/ Amel Zenoune Zouani]</ref> gan ervokirafa lospa koe Sidi Moussa zo aytar.

=== Exaksara ===
Adjubera va Katia Bengana va jontika jazairikya konter. Ba 22/03/1994 rozanon gan ''Rassemblement algérien des femmes démocrates'' (&nbsp;RAFD ~ ''Jazairafa Kabelcara va Sokasanerotiikyeem''&nbsp;) is ''Association pour le triomphe des droits des femmes'' (&nbsp;AITDF ~ ''Gesia ta Xultura ke Ayikyaf Rokeem''&nbsp;), konaka kunoya ayikya moe Addis-Abeba viga koe [[Aljazair]] exaksad, axazeson is adjuson kev islamevaf lugavevik is ploteson va delt ke sinyon kosik <ref name="Zerrouky"/>.

=== Brijik ke ayikyaf rokeem ===
Folva ke Katia Bengana gu skerafa piza gan islamevaf lugavevaf feleem zo duvuyur. <ref>[https://web.archive.org/web/20180223051655/http://www.chouf-chouf.com/actualites/societe/28-fevrier-1994-katia-bengana-a-ete-assassinee-pour-avoir-refuse-de-porter-le-hijab/#9GLlpuZoH2XHC1Z2.99 Katia Bengana a été assassinée pour avoir refusé de porter le hidjab]</ref>. Nekev batcoba, inya al vanpir tan brijik ke lyumara mu ayikyaf rokeem koe [[Jazaira]].

== Vuestexa ==
{{Vuestexeem}}
<small>
* (fr) Feriel Lalami, ''Les Algériennes contre le code de la famille : La lutte pour l'égalité'', Paris, Les Presses de Sciences Po, 2012, 362 p. (ISBN 978-2-7246-1254-7)
* (fr) Allas Di Tlelli, ''Katia Bengana, une lycéenne qui a nargué l’islamisme'', Éditions la Pensée, 2018, 260 p. (ISBN 978-9931-708-07-0)
</small>
|style="vertical-align: top;"|
{{Artowasik
|yolt = Katia Bengana
|ewava = 
|pebuda = 
|koblira = 1977
|koblixo = Meftah, [[Jazaira]]
|awalkera = 28/02/1994
|awalkexo = Meftah, [[Jazaira]]
|vedeyot = [[Jazaira]]
|tegira = Oldik
|bifa = <br>
* [[Jazairafa Wideytafa Geja]]
}}
{{Teliz_tena}}

{{ExuleraAwalkexik}}
[[Loma:XX-eafa decemda|Bengana (Katia)]]
[[Loma:Jazairaf korobik|Bengana (Katia)]]
[[Loma:Ayikyevik|Bengana (Katia)]]
[[Loma:Awalkexik|Bengana (Katia)]]
{{#invoke:Interwiki|interwiki|qid=Q49996416}}
[{"title": "| Katia Bengana |", "data": {"Koblira": "1977, \u00b7 Meftah, Jazaira", "Awalkera": "28/02/1994, \u00b7 Meftah, Jazaira", "Vedeyot": "Jazaira", "Tegira": "Oldik"}}]